
DR 30.11.2004 31 
 

Tuan Pengerusi [Datuk Lim Si Cheng]:  Yang Berhormat, banyak lagi?   

Tuan Sa. Vigneswaran:  Banyak lagi Tuan Pengerusi.   

Tuan Pengerusi [Datuk Lim Si Cheng]:  Yang Berhormat, saya haraplah 
selesaikanlah sebelum pukul satu.   

Tuan Sa. Vigneswaran:  Terima kasih Tuan Pengerusi.  

Dato' Ghazali bin Ibrahim [Padang Terap]:  Tuan Pengerusi… 

Tuan Pengerusi [Datuk Lim Si Cheng]:  Yang Berhormat bagi Padang Terap 
bangun.  

Dato' Ghazali bin Ibrahim:  Sedikit sahaja Tuan Pengerusi.  Berapa jumlah 
sebenar yang dipohon oleh Kementerian Belia dan Sukan dan berapa jumlah yang 
dipotong oleh pihak kerajaan?  Bajet sebelum ini yang diperolehi oleh Kementerian 
Belia dan Sukan.  

Tuan Sa. Vigneswaran:  Tunggu sekejap, saya akan kemukakan.  Ini dari 
kementerian saya, saya banyak lagi dengan jawapan-jawapan ini.  Apa yang 
dibangkitkan oleh Yang Berhormat ini, kena tunggu dari kementerian sekejap lagi.  

So, biar saya meneruskan apa yang dibincangkan oleh Yang Berhormat bagi 
Ledang.  Untuk makluman Yang Berhormat, Stadium Muar adalah milik kerajaan 
negeri.  Itu bukan bermakna kita di Kementerian Belia dan Sukan bukan tidak mahu 
menolong, tetapi Yang Berhormat, macam ada satu contoh di Negeri Sembilan, kita 
buat Stadium Nilai dan kita bagi bantuan RM75 juta dicampur dengan penyelenggaraan 
stadium-stadium lain.  Tetapi apabila SUKMA selesai, kerajaan negeri hendak memberi 
balik kepada Kerajaan Pusat, ke Kementerian Belia dan Sukan.  So, sudahlah macam 
jadi gajah putih pasal tidak ada orang hendak gunakan stadium.   

So, semua kalau di bawah Kementerian Belia dan Sukan buat apa kita hendak 
buat.  Kita sudah adalah Bukit Jalil semua, kita bagi peruntukan yang RM30 juta 
kepada Kerajaan Negeri Sembilan untuk membina stadium tetapi akhirnya mereka tidak 
boleh carry on, dengan izin, dia hendak beri balik kepada Kementerian Belia dan 
Sukan.  Hasrat Kementerian Belia dan Sukan pada masa sekarang ini ialah supaya 
tidak membina stadium-stadium yang besar, itu fasal kita ada pusat komuniti, di mana 
Kementerian Belia dan Sukan telah merancang dan keputusan setakat ini kelulusan 
diambil supaya Pusat Komuniti Kecil dibina di semua daerah. 

So, saya meminta Yang Berhormat bagi Ledang ini, Pusat Komuniti Sukan 
yang kecil ini akan menampung lapan jenis sukan.  Kalau bangunannya kecil, ini 
bermakna banyak lagi program boleh dijalankan.  Kalau besar sangat, menampung 
stadium yang besar, walaupun program kecil, dia hendak ramai orang, bilangannya 
banyak.  Tetapi apa yang dicadangkan oleh Yang Berhormat bagi Ledang akan dibawa 
kepada kementerian dan mudah-mudahan dapat jugalah kita menolong stadium yang 
dibangkitkan oleh Yang Berhormat. 

Untuk makluman Yang Berhormat bagi Kinabatangan, yang menyentuh 
tentang pencapaian sukan negara, yang dianggap merosot kebelakangan ini… 

Tuan Haji Ismail bin Haji Abd. Muttalib [Maran]:  [Bangun] 

Tuan Pengerusi [Datuk Lim Si Cheng]:  Yang Berhormat bagi Maran. 

Tuan Haji Ismail bin Haji Abd. Muttalib:  Terima kasih Tuan Pengerusi, 
terima kasih Setiausaha Parlimen.  Saya hendak sentuh balik ke belakang tentang 
kompleks sukan ini.  Kompleks Sukan ini banyak dibina oleh kerajaan di bawah 
Kementerian Belia dan Sukan.  Cuma saya hendak tarik ke Pahang ini, khususnya 
Parlimen Pahang dan Kuala Krau, kita ada satu kompleks sukan di Jengka.  Kompleks 
ini telah dibina tahun 1998 dan sehingga ini terbiar. 

Saya sebenarnya kesian Tuan Pengerusi kepada Setiausaha Parlimen, patut 
ada Menteri atau Timbalan Menteri bersama mempertahankan kementerian ini kerana 
kita sayang kepada belia, kita kesian kepada kementerian kerana belia ini adalah aset 
negara dan masa depan negara.  Kita semua esok akan pergi, belia akan ambil balik 
tetapi kalau tidak jaga mereka ini, negara akan hancur, habis.  Itu yang pertama. 

Yang kedua saya hendak tambah ialah dari segi kompleks-kompleks sukan 
yang telah dibina di banyak negeri ini, kadang-kadang kompleks ini kebayakannya 
terbiar.  Saya di negeri Pahang, saya merupakan Naib Presiden Majlis Belia Negeri, 



Tuan Pengerusi [Datuk Lim Si Cheng]: Yang Berhormat, banyak lagi?. Tuan Sa. Vigneswaran: Banyak lagi Tuan Pengerusi. Tuan Pengerusi [Datuk Lim Si Cheng]: Yang Berhormat, saya haraplah selesaikanlah sebelum pukul satu. Tuan Sa. Vigneswaran: Terima kasih Tuan Pengerusi. Dato' Ghazali bin Ibrahim [Padang Terap]: Tuan Pengerusi... Tuan Pengerusi [Datuk Lim Si Cheng]: Yang Berhormat bagi Padang Terap bangun. Dato' Ghazali bin Ibrahim: Sedikit sahaja Tuan Pengerusi. Berapa jumlah sebenar yang dipohon oleh Kementerian Belia dan Sukan dan berapa jumlah yang dipotong oleh pihak kerajaan? Bajet sebelum ini yang diperolehi oleh Kementerian Belia dan Sukan. Tuan Sa. Vigneswaran: Tunggu sekejap, saya akan kemukakan. Ini dari kementerian saya, saya banyak lagi dengan jawapan-jawapan ini. Apa yang dibangkitkan oleh Yang Berhormat ini, kena tunggu dari kementerian sekejap lagi. So, biar saya meneruskan apa yang dibincangkan oleh Yang Berhormat bagi Ledang. Untuk makluman Yang Berhormat, Stadium Muar adalah milik kerajaan negeri. Itu bukan bermakna kita di Kementerian Belia dan Sukan bukan tidak mahu menolong, tetapi Yang Berhormat, macam ada satu contoh di Negeri Sembilan, kita buat Stadium Nilai dan kita bagi bantuan RM75 juta dicampur dengan penyelenggaraan stadium-stadium lain. Tetapi apabila SUKMA selesai, kerajaan negeri hendak memberi balik kepada Kerajaan Pusat, ke Kementerian Belia dan Sukan. So, sudahlah macam jadi gajah putih pasal tidak ada orang hendak gunakan stadium. So, semua kalau di bawah Kementerian Belia dan Sukan buat apa kita hendak buat. Kita sudah adalah Bukit Jalil semua, kita bagi peruntukan yang RM30 juta kepada Kerajaan Negeri Sembilan untuk membina stadium tetapi akhirnya mereka tidak boleh carry on, dengan izin, dia hendak beri balik kepada Kementerian Belia dan Sukan. Hasrat Kementerian Belia dan Sukan pada masa sekarang ini ialah supaya tidak membina stadium-stadium yang besar, itu fasal kita ada pusat komuniti, di mana Kementerian Belia dan Sukan telah merancang dan keputusan setakat ini kelulusan diambil supaya Pusat Komuniti Kecil dibina di semua daerah. So, saya meminta Yang Berhormat bagi Ledang ini, Pusat Komuniti Sukan yang kecil ini akan menampung lapan jenis sukan. Kalau bangunannya kecil, ini bermakna banyak lagi program boleh dijalankan. Kalau besar sangat, menampung stadium yang besar, walaupun program kecil, dia hendak ramai orang, bilangannya banyak. Tetapi apa yang dicadangkan oleh Yang Berhormat bagi Ledang akan dibawa kepada kementerian dan mudah-mudahan dapat jugalah kita menolong stadium yang dibangkitkan oleh Yang Berhormat. Untuk makluman Yang Berhormat bagi Kinabatangan, yang menyentuh tentang pencapaian sukan negara, yang dianggap merosot kebelakangan ini... Tuan Haji Ismail bin Haji Abd. Muttalib [Maran]: [Bangun]. Tuan Pengerusi [Datuk Lim Si Cheng]: Yang Berhormat bagi Maran. Tuan Haji Ismail bin Haji Abd. Muttalib: Terima kasih Tuan Pengerusi, terima kasih Setiausaha Parlimen. Saya hendak sentuh balik ke belakang tentang kompleks sukan ini. Kompleks Sukan ini banyak dibina oleh kerajaan di bawah Kementerian Belia dan Sukan. Cuma saya hendak tarik ke Pahang ini, khususnya Parlimen Pahang dan Kuala Krau, kita ada satu kompleks sukan di Jengka. Kompleks ini telah dibina tahun 1998 dan sehingga ini terbiar. Saya sebenarnya kesian Tuan Pengerusi kepada Setiausaha Parlimen, patut ada Menteri atau Timbalan Menteri bersama mempertahankan kementerian ini kerana kita sayang kepada belia, kita kesian kepada kementerian kerana belia ini adalah aset negara dan masa depan negara. Kita semua esok akan pergi, belia akan ambil balik tetapi kalau tidak jaga mereka ini, negara akan hancur, habis. Itu yang pertama. Yang kedua saya hendak tambah ialah dari segi kompleks-kompleks sukan yang telah dibina di banyak negeri ini, kadang-kadang kompleks ini kebayakannya terbiar. Saya di negeri Pahang, saya merupakan Naib Presiden Majlis Belia Negeri,